EL

Βρυξέλλες, 30.1.2008

COM(2008) 35 τελικό

ΕΓΓΡΑΦΟ ΕΡΓΑΣΙΑΣ ΤΗΣ ΕΠΙΤΡΟΠΗΣ

Mείωση του διοικητικού φόρτου στην Ευρωπαϊκή Ένωση -

έκθεση προόδου 2007 και προοπτικές για το 2008

{COM(2008) 32 τελικό}

{COM(2008) 33 τελικό}

ΕΓΓΡΑΦΟ ΕΡΓΑΣΙΑΣ ΤΗΣ ΕΠΙΤΡΟΠΗΣ

Mείωση του διοικητικού φόρτου στην Ευρωπαϊκή Ένωση -

έκθεση προόδου 2007 και προοπτικές για το 2008

1. Εισαγωγή

Ο περιττός διοικητικός φόρτος παρακωλύει την ανάπτυξη και εμποδίζει την καινοτομία. Η κατάργησή του θα επιτρέψει στις επιχειρήσεις να αφιερώνουν περισσότερο χρόνο στις κύριες επιχειρηματικές τους δραστηριότητες, με αποτέλεσμα να αυξηθεί η αποδοτικότητα της εργασίας και κατ’ επέκταση να ενισχυθεί η παραγωγικότητα και να μειωθεί το κόστος παραγωγής. Αποτελεί, επομένως, σημαντικό στόχο της στρατηγικής για την ανάπτυξη και την απασχόληση.

Τον Ιανουάριο του 2007, η Επιτροπή παρουσίασε ένα φιλόδοξο πρόγραμμα δράσης, με στόχο τη μείωση του διοικητικού φόρτου στις επιχειρήσεις στην ΕΕ κατά 25%, το 2012 [1]. Το πρόγραμμα δράσης εγκρίθηκε από το εαρινό Ευρωπαϊκό Συμβούλιο, το Μάρτιο του 2007 [2]. Συγκεκριμένα, το Συμβούλιο συμφώνησε με το στόχο της από κοινού μείωσης του φόρτου και κάλεσε τα κράτη μέλη να «θέσουν εθνικούς στόχους συγκρίσιμης φιλοδοξίας» [3].

Το παρόν έγγραφο εργασίας συνοδεύει τη δεύτερη στρατηγική επισκόπηση για τη βελτίωση της νομοθεσίας [4] και εκθέτει αναλυτικά την πρόοδο που συντελέστηκε το 2007 και τις προοπτικές για το 2008.

2. Χαρτογράφηση, μέτρηση και μείωση του διοικητικού φόρτου που προβλέπει η ευρωπαϊκή νομοθεσία

Το πρόγραμμα δράσης παρουσιάζει συγκεκριμένα τον τρόπο με τον οποίο σκοπεύει να συνεργαστεί η Επιτροπή με τα κράτη μέλη και τα ενδιαφερόμενα μέρη, στην πορεία προς το έτος-ορόσημο 2012. Σκοπός του είναι να μετρηθεί το κόστος που συνεπάγονται για τις επιχειρήσεις οι υποχρεώσεις πληροφόρησης και να καταργηθούν οι περιττές απαιτήσεις. Κατά τον τρόπο αυτό θα βελτιωθεί η αποτελεσματικότητα της νομοθεσίας χωρίς να τεθεί σε κίνδυνο ο σκοπός της.

Το πρόγραμμα δράσης συνίσταται κυρίως στη μέτρηση, σε ευρεία κλίμακα, των διοικητικών εξόδων με τα οποία επιβαρύνονται οι επιχειρήσεις, προκειμένου να ανταποκριθούν στις υποχρεώσεις πληροφόρησης που τους επιβάλλει η νομοθεσία. Αυτή η βασική μέτρηση καλύπτει υποχρεώσεις που απορρέουν από την κοινοτική νομοθεσία και από εθνικά μέτρα για τη μεταφορά της. Η μεθοδολογία που χρησιμοποιείται βασίζεται στο επονομαζόμενο «τυποποιημένο υπόδειγμα κόστους ΕΕ» κατά το παράδειγμα των διαφόρων παραλλαγών του τυποποιημένου υποδείγματος κόστους που χρησιμοποιείται σήμερα σε 15 κράτη μέλη [5].

Η μέτρηση της ΕΕ εστιάζεται στις πλέον επαχθείς υποχρεώσεις πληροφόρησης, σε δεκατρείς επιλεγμένους τομείς προτεραιότητας:

(1) Γεωργία και γεωργικές επιδοτήσεις

(2) Ετήσιοι λογαριασμοί/εταιρικό δίκαιο

(3) Πολιτική συνοχής

(4) Περιβάλλον

(5) Χρηματοπιστωτικές υπηρεσίες

(6) Αλιεία

(7) Ασφάλεια των τροφίμων

(8) Φαρμακευτική νομοθεσία

(9) Δημόσιες συμβάσεις

(10) Στατιστικές

(11) Φορολογική νομοθεσία (ΦΠΑ)

(12) Μεταφορές

(13) Περιβάλλον εργασίας/ εργασιακές σχέσεις

Οι εν λόγω τομείς προτεραιότητας επελέγησαν με βάση μια πιλοτική μελέτη που διενεργήθηκε το 2006, στην οποία γίνεται σύγκριση των μετρήσεων που πραγματοποιήθηκαν στην Τσεχική Δημοκρατία, στη Δανία, στις Κάτω Χώρες και στο ΗΒ καθώς και με βάση τα στοιχεία που υπέβαλαν τα κράτη μέλη και οι ενδιαφερόμενοι φορείς [6].

Η Επιτροπή – όπως και τα περισσότερα κράτη μέλη που ενεπλάκησαν στη σχετική διαδικασία - ανέθεσαν τον Ιούλιο του 2007 σε μια κοινοπραξία συμβούλων τη χαρτογράφηση και τη μέτρηση των υποχρεώσεων παροχής πληροφοριών.

Το πεδίο που κάλυψε το πρόγραμμα και ο διεξοδικός χαρακτήρας του είναι πρωτόγνωρα για την ΕΕ. Προς το παρόν επανεξετάζονται [7] περισσότερες από 40 νομοθετικές πράξεις στους 13 τομείς προτεραιότητας – στις οποίες πιστεύεται ότι αναλογεί πάνω από το 80% του διοικητικού φόρτου σε επίπεδο ΕΕ [8]. Ο εντοπισμός αρκετών εκατοντάδων υποχρεώσεων πληροφόρησης και ο καθορισμός του είδους των απαιτούμενων δράσεων, των ενδιαφερόμενων ομάδων και του χρόνου που απαιτείται για κάθε δράση, αντιπροσωπεύουν τεράστια εργασία. Επειδή η διεξαγωγή μιας τέτοιας αξιολόγησης ταυτόχρονα και στα 27 κράτη μέλη είναι εξαιρετικά επαχθής διατέθηκαν σημαντικοί πόροι (περίπου 20 εκατομμύρια ευρώ).

Η εργασία εκτελείται σύμφωνα με το αρχικό χρονοδιάγραμμα. Το 2007 εντοπίστηκαν και περιγράφηκαν («χαρτογραφήθηκαν») όλες οι υποχρεώσεις πληροφόρησης σε επίπεδο ΕΕ. Στη συνέχεια ακολούθησε η επισκόπηση της μεταφοράς τους σε όλα τα κράτη μέλη, σε συνεργασία με τα «ενιαία σημεία επαφής» που ορίστηκαν από την ομάδα εμπειρογνωμόνων υψηλού επιπέδου σε ρυθμιστικά θέματα [9]. Κύρια αρμοδιότητα των «ενιαίων σημείων επαφής» είναι να διασφαλίζουν τη διευκόλυνση της συνεργασίας μεταξύ της Επιτροπής και των συμβούλων της αφενός, και των διοικήσεων των κρατών μελών, αφετέρου. Πρόκειται για εξαιρετικά σημαντική αρμοδιότητα, επειδή συμβάλλει σημαντικά στη μεθοδολογική συνοχή και στην καλύτερη συγκρισιμότητα των αποτελεσμάτων σε όλες τις χώρες [10]. Τα εθνικά σημεία επαφής λαμβάνουν συστηματικά επικαιροποιήσεις των στοιχείων για την πρόοδο του προγράμματος και καλούνται ειδικότερα να προσφέρουν ανάδραση για τα εθνικά στοιχεία που συλλέγονται σε κάθε φάση της διαδικασίας. Η Επιτροπή εκφράζει τις ευχαριστίες της για τις προσπάθειες που έχουν ήδη αναληφθεί, αλλά υπογραμμίζει ότι θα χρειαστεί μεγαλύτερη ακόμη συμβολή το 2008, ώστε να διασφαλιστεί η τήρηση του απαιτητικού χρονοδιαγράμματος του προγράμματος δράσης.

Διάγραμμα 1: Επισκόπηση σχεδίου – Ενότητες και χρονοδιάγραμμα

(...PICT...)

(...PICT...)

Το 2008, θα πραγματοποιηθούν συνεντεύξεις με τις επιχειρήσεις όλης της ΕΕ για να εκτιμηθεί ο χρόνος και τα χρήματα που δαπανώνται για την εκπλήρωση αυτών των υποχρεώσεων. Η εν λόγω διαδικασία πρέπει να ολοκληρωθεί το καλοκαίρι του 2008.

Το πρόγραμμα δράσης θα επισημάνει συγκεκριμένα τα κράτη μέλη που έχουν αποφασίσει να προχωρήσουν πέρα από όσα προβλέπει αυστηρά η κοινοτική νομοθεσία και με ποιο κόστος. Μια τέτοιας κλίμακας σύγκριση είναι πρωτόγνωρη και θα συμβάλει στην επισήμανση των βέλτιστων πρακτικών σε θέματα μεταφοράς. Στη συνέχεια θα εκθοδούν ειδικές συστάσεις για την ανάληψη μέτρων ευρείας κλίμακας.

Από τις 42 νομοθετικές πράξεις που εξετάστηκαν, χαρτογραφήθηκαν 344 υποχρεώσεις πληροφόρησης της ΕΕ, οι περισσότερες από τις οποίες εντοπίστηκαν στους ακόλουθους τομείς προτεραιότητας: ετήσιοι λογαριασμοί/εταιρικό δίκαιο (75 υποχρεώσεις πληροφόρησης) και ασφάλεια των τροφίμων (64 υποχρεώσεις πληροφόρησης) [11].

Καθ’ όλη τη διάρκεια του προγράμματος συλλέγονται προτάσεις για την κατάργηση του περιττού διοικητικού φόρτου, οι οποίες εξετάζονται από την Επιτροπή σε συνεχή βάση, σε συνδυασμό με εκείνες που αποστέλλουν τα κράτη μέλη [12] και όσοι απαντήσουν στην επιγραμμική διαβούλευση (βλέπε παρακάτω)· βάσει αυτών θα εκπονούνται προτάσεις καθ’ όλη τη διάρκεια του έτους. Η Επιτροπή, στο μέτρο του δυνατού και με βάση τις δύο στρατηγικές της «Ηλεκτρονική Επιτροπή 2006-2010» [13] και «i-2010» [14] για την ηλεκτρονική διακυβέρνηση στην Ευρώπη, θα καταβάλει προσπάθειες για τη μείωση του διοικητικού φόρτου, προωθώντας τη χρήση των τεχνολογιών πληροφόρησης και επικοινωνίας.

2.1. Πρώτα αποτελέσματα για τον πιλοτικό τομέα προτεραιότητας: Εταιρικό δίκαιο

Η χαρτογράφηση και η μέτρηση ενός από τους ευρύτερους τομείς προτεραιότητας - εταιρικό δίκαιο/ετήσιοι λογαριασμοί - διεξάγεται με ταχύτερους ρυθμούς από τους υπόλοιπους τομείς προτεραιότητας [15]. Σύμφωνα με τα στοιχεία που προκύπτουν από τη διαδικασία μέτρησης που εφαρμόζουν τα κράτη μέλη, πρόκειται για ένα σημαντικό τομέα με αξιόλογο διοικητικό φόρτο: η ανάληψη έγκαιρης δράσης, επομένως, μπορεί να αποδώσει σημαντικά οφέλη σχετικά γρήγορα. Η Επιτροπή θα είναι σε θέση να υποβάλει προτάσεις για τον εν λόγω τομέα πριν από το καλοκαίρι του 2008. Μπορούν πλέον να θεωρηθούν περιττές ορισμένες απαιτήσεις υποβολής στοιχείων που αφορούν διασπάσεις και συγχωνεύσεις.

Μετά τη χαρτογράφηση των υποχρεώσεων πληροφόρησης σε επίπεδο ΕΕ για το εταιρικό δίκαιο, που ξεκίνησε στις αρχές Αυγούστου και ολοκληρώθηκε τον Οκτώβριο, ακολούθησε η χαρτογράφηση των εθνικών υποχρεώσεων πληροφόρησης, που ολοκληρώθηκε το Νοέμβριο. Τα ενιαία σημεία επαφής παρείχαν ανάδραση για τα αποτελέσματα της εθνικής διαδικασίας χαρτογράφησης [16] και η μέτρηση ξεκίνησε το Δεκέμβριο του 2007. Η μέτρηση θα ολοκληρωθεί στις αρχές του 2008, ώστε, έως το Φεβρουάριο του 2008, να είναι διαθέσιμα τα πρώτα στοιχεία. Στα τέλη Μαρτίου του 2008 θα υποβληθούν η τελική αξιολόγηση των αποτελεσμάτων μέτρησης και ένας πίνακας συστάσεων για τη λήψη μέτρων μείωσης.

Οι δυο πρώτες φάσεις (χαρτογράφηση σε κοινοτικό και εθνικό επίπεδο) σκιαγραφούν την εικόνα ενός πολύ σύνθετου τομέα προτεραιότητας, του οποίου ο συνολικός φόρτος αναμένεται να είναι σημαντικός. Επισημάνθηκαν οκτώ οδηγίες ως εξαιρετικά επαχθείς που, επειδή χρονολογούνται από τα πρώτα χρόνια ίδρυσης των Ευρωπαϊκών Κοινοτήτων, είναι πιθανό να περιέχουν ορισμένες υποχρεώσεις πληροφόρησης οι οποίες, με τα σημερινά δεδομένα, φαίνονται παρωχημένες, υπερβολικές ή επικαλύπτονται με άλλες. Εν γένει, οι οκτώ οδηγίες περιέχουν 75 υποχρεώσεις πληροφόρησης, όπως η απαίτηση να καταρτίζουν και να δημοσιεύουν οι επιχειρήσεις τους ετήσιους λογαριασμούς τους ή η υποχρέωση των συγχωνευόμενων επιχειρήσεων να συντάσσουν λεπτομερή γραπτή έκθεση στην οποία να εξηγούν το σχέδιο συγχώνευσης και να καθορίζουν τους νομικούς και οικονομικούς λόγους που την υπαγορεύουν.

Οι 75 υποχρεώσεις πληροφόρησης της ΕΕ μπορούν να συνδεθούν με περισσότερες από 2 000 διατάξεις μεταφοράς στα 27 κράτη μέλη. Φαίνεται ότι υπάρχουν σημαντικές διαφορές μεταξύ των κρατών μελών ως προς το βαθμό στον οποίο έχουν προστεθεί στις ελάχιστες απαιτήσεις που περιέχονται στις υποχρεώσεις πληροφόρησης της ΕΕ επιπλέον απαιτήσεις σχετικά με το περιεχόμενο, την ομάδα-στόχο ή τη συχνότητα των υποχρεώσεων πληροφόρησης.

Παρόλο που τα αποτελέσματα της μέτρησης βρίσκονται ακόμη σε πρώιμη φάση, είναι πολύ πιθανό το υψηλότερο κόστος (όχι κατ' ανάγκη και ο μεγαλύτερος φόρτος) να εντοπίζεται στις υποχρεώσεις πληροφόρησης που συνδέονται με την κατάρτιση και το λογιστικό έλεγχο των ετήσιων λογαριασμών και των ενοποιημένων λογαριασμών, όπως προβλέπεται στην τέταρτη και έβδομη οδηγία για το εταιρικό δίκαιο [17].

Η έγκαιρη χαρτογράφηση και μέτρηση του εταιρικού δικαίου προσέφερε, επιπλέον, μια ευκαιρία να δοκιμαστούν οι πλέον πρόσφατες μεθοδολογικές εξελίξεις και οι εξελίξεις στις τεχνολογίες της πληροφορίας, πριν ξεκινήσει η πλήρης διαδικασία μέτρησης στους άλλους τομείς προτεραιότητας. Τα θέματα μεθοδολογικού χαρακτήρα που προέκυψαν από την εργασία στον πιλοτικό τομέα προτεραιότητας αφορούσαν, για παράδειγμα, τις διατάξεις της ΕΕ που παρέχουν ρητά στα κράτη μέλη τη δυνατότητα να προβλέπουν ή να μη προβλέπουν εθνικές υποχρεώσεις πληροφόρησης καθώς και τις διατάξεις της ΕΕ που δεν περιέχουν υποχρεώσεις πληροφόρησης, αλλά που μπορούν να οδηγήσουν στη δημιουργία εθνικών υποχρεώσεων πληροφόρησης.

3. Ενέργειες ταχείας υλοποίησης για τη μείωση του διοικητικού φόρτου

Ένα βασικό μέρος του προγράμματος δράσης αφορά την ευρείας κλίμακας μέτρηση του διοικητικού φόρτου την περίοδο 2007-2008, σε συνέχεια της οποίας θα εκπονηθούν σημαντικές προτάσεις απλούστευσης. Ωστόσο, προκειμένου να υπάρξουν απτά αποτελέσματα σε βραχυπρόθεσμο επίπεδο, το πρόγραμμα δράσης συμπεριλαμβάνει επίσης άμεσα μέτρα που είναι πιθανό να οδηγήσουν σε σημαντικά οφέλη μέσω τεχνικών αλλαγών στους ισχύοντες κανόνες. Λόγω της φύσης των απαιτούμενων αλλαγών, τα μέτρα αυτά μπορούν να εγκριθούν σχετικά γρήγορα. Για το λόγο αυτό ονομάζονται «ενέργειες ταχείας υλοποίησης» (ΕΤΥ).

Το 2007 υποβλήθηκαν δέκα ΕΤΥ χάρη στις οποίες εκτιμάται ότι οι κοινοτικές επιχειρήσεις πέτυχαν να εξοικονομήσουν 1,3 δισεκατομμύρια ευρώ. Η Επιτροπή σκοπεύει να παρουσιάσει το 2008 ανάλογο αριθμό ΕΤΥ.

Η Επιτροπή σκοπεύει να συνεχίσει να υποβάλει προτάσεις μείωσης σε δύο κατευθύνσεις: συνοδεύοντας τις διαδικασίες ταχείας υλοποίησης με τεχνικές αλλαγές, τις οποίες οι νομοθέτες καλούνται να εγκρίνουν κατά προτεραιότητα· συμπεριλαμβάνοντας ταυτόχρονα, στο κυλιόμενο πρόγραμμα απλούστευσης [18]πιο σημαντικές αλλαγές.

3.1. Οι πρώτες 10 «ενέργειες ταχείας υλοποίησης»

Τον Ιανουάριο του 2007, η Επιτροπή εξήγγειλε την πρόθεσή της να παρουσιάσει 10 «ενέργειες ταχείας υλοποίησης» [19]. Το Ευρωπαϊκό Συμβούλιο του Μαρτίου 2007 κάλεσε ειδικότερα το Συμβούλιο και το ΕΚ να «να δώσουν ειδική προτεραιότητα στα μέτρα άμεσης δράσης που περιλαμβάνονται στο πρόγραμμα (…..), προκειμένου να θεσπισθούν το συντομότερο δυνατόν εντός του 2007».

Οι εν λόγω ενέργειες ταχείας υλοποίησης ταξινομούνται σε τρεις κατηγορίες:

· 4 εκτελεστικά μέτρα που πρέπει να εγκρίνει η Επιτροπή (διαδικασία επιτροπολογίας)

· 1 συνολική δέσμη με 2 νομοθετικές προτάσεις που καλύπτουν 3 ενέργειες [20]

· 3 ανεξάρτητες νομοθετικές προτάσεις

Για παράδειγμα, η πρόταση που αφορά τις οδηγίες που περιέχονται στη συνολική δέσμη αποσκοπούσε στην άρση του περιττού φόρτου για εταιρείες περιορισμένης ευθύνης που συμμετέχουν σε συγχωνεύσεις ή διασπάσεις. Αναφέρει, κυρίως, ότι δεν πρέπει να επιβάλλεται στις επιχειρήσεις να αναθέτουν σε εμπειρογνώμονες δαπανηρές εκθέσεις εκτός και εάν το έχουν ζητήσει οι μέτοχοι.

Συνολικά, έως τις 31 Δεκεμβρίου 2007, είχαν εγκριθεί επίσημα 5 από τις 10 ενέργειες [21]. Χάρη στις ενέργειες αυτές εξοικονομήθηκαν συνολικά 500 εκατομμύρια ευρώ περίπου λόγω της μείωσης του διοικητικού φόρτου. Τα 4 εκτελεστικά μέτρα εγκρίθηκαν από την Επιτροπή σε χρονικό διάστημα έξι μηνών περίπου. Η νομοθετική πρόταση που περιγράφεται στην παραπάνω παράγραφο εγκρίθηκε στο πλαίσιο της συναπόφασης σε χρόνο ρεκόρ [22]. Το Ευρωπαϊκό Κοινοβούλιο και το Συμβούλιο αναμένεται να εγκρίνουν τις υπόλοιπες προτάσεις κατά τους πρώτους μήνες του 2008.

Σε γενικές γραμμές, η προσέγγιση της συνολικής δέσμης παρουσιάζει το μεγάλο πλεονέκτημα ότι καθιστά σαφές ότι στόχος των προτάσεων δεν είναι να τροποποιηθεί η ουσία της νομοθεσίας στην οποία αναφέρονται, αλλά να περικοπεί άμεσα ο περιττός διοικητικός φόρτος. Ακόμη και εάν πρέπει να συνεκτιμηθεί ο σχετικά νεωτεριστικός χαρακτήρας της προσέγγισης, πρέπει να τύχει υποστήριξης στο μέλλον.

Για την καλύτερη εφαρμογή των τεχνικών μέτρων μείωσης του διοικητικού φόρτου, το Κοινοβούλιο και το Συμβούλιο θα πρέπει να εφαρμόσουν μια ειδική - ταχεία - διαδικασία έγκρισης. Η διαδικασία αυτή είναι απαραίτητη προκειμένου να διασφαλιστεί η προώθηση σημαντικού αριθμού προτάσεων μείωσης το 2009 [23]. Έχει καίρια σημασία να αποφευχθούν οι καθυστερήσεις κατά την έγκριση αυτών των προτάσεων, για να μπορέσει η ΕΕ να επιτύχει το στόχο που έχει θέσει για μείωση του φόρτου κατά 25% έως το 2012.

3.2. Πιθανές νέες ενέργειες ταχείας υλοποίησης

Η Επιτροπή σκοπεύει, μόλις ολοκληρώσει τις εσωτερικές διαδικασίες αξιολόγησης και διαβούλευσης, να παρουσιάσει νέες ενέργειες ταχείας υλοποίησης κατά τη διάρκεια του 2008. Από την εσωτερική επισκόπηση ήρθαν στο φως προβλήματα που οφείλονται σε περιττό διοικητικό φόρτο και οι ενδιαφερόμενοι φορείς και οι εμπειρογνώμονες των κρατών μελών διατύπωσαν σχετικές προτάσεις. Μεταξύ των προβλημάτων τα οποία μπορούν να επιλυθούν γρήγορα μέσω της εφαρμογής τεχνικών μέτρων συγκαταλέγονται:

· οι επιχειρήσεις που επανεπεξεργάζονται ορισμένα γεωργικά προϊόντα είναι επιλέξιμες για επιστροφές στην παραγωγή υπό ορισμένες προϋποθέσεις· όταν οι επιστροφές υπερβαίνουν το καθορισμένο κατώτατο όριο, οι επιχειρήσεις αυτές πρέπει να πληρούν συμπληρωματικές διοικητικές απαιτήσεις, που αποσκοπούν στην καταπολέμηση της κερδοσκοπικής επανεπεξεργασίας· σε ορισμένες περιπτώσεις, φαίνεται ότι οι εν λόγω απαιτήσεις εφαρμόζονται ακόμη και όταν δεν υπάρχει κίνδυνος κερδοσκοπίας·

· ορισμένες απαιτήσεις κοινοποίησης για μη οδικές κινητές μηχανές, όπως είναι οι σιδηροδρομικές μηχανές, φαίνεται ότι επιβάλλουν στους κατασκευαστές πολλές υποχρεώσεις και παρά την πολύχρονη εφαρμογή τους δεν έχει αποδειχθεί ακόμη η προστιθέμενη αξία τους·

· οι κατασκευαστές ορισμένων ραδιοφωνικών εξοπλισμών επιβαρύνονται με σημαντικά έξοδα λόγω της υποχρέωσης που έχουν να κοινοποιούν στις εθνικές αρχές όλων των σχετικών κρατών μελών την πρόθεσή τους να θέσουν το προϊόν τους σε κυκλοφορία· αυτό σε συνδυασμό με το γεγονός ότι τα στοιχεία που πρέπει να παρέχουν ποικίλλουν από το ένα κράτος μέλος στο άλλο, φαίνεται ότι προκαλεί περιττό φόρτο·

· τα στοιχεία που υποβάλλει μεγάλος αριθμός μικρών επιχειρήσεων για αγαθά που εισάγουν από άλλα κράτη μέλη (Intrastat) φαίνεται ότι προσφέρουν μικρή προστιθέμενη αξία από πλευράς στατιστικής ακρίβειας, ενώ συνεπάγονται σημαντικό φόρτο για τις εν λόγω επιχειρήσεις·

·

τυχόν αλλαγές που γίνονται μετά τη διάθεση φαρμάκων στην αγορά της ΕΕ πρέπει να ακολουθούν σύνθετους κανόνες, με αποτέλεσμα την απορρόφηση σημαντικών πόρων από τις επιχειρήσεις· αυτό συμβαίνει κυρίως στην περίπτωση αλλαγών στη συσκευασία ή στη διεύθυνση του παραγωγού· μολονότι η κανονιστική ρύθμιση των τροποποιήσεων είναι απαραίτητη για τη διασφάλιση της επαρκούς πληροφόρησης των ασθενών, ορισμένοι κανόνες μπορεί να είναι δυσανάλογα επαχθείς·

· διαφορές στους ορισμούς των «πτητικών οργανικών ενώσεων» δημιουργούν σύγχυση και καθιστούν περίπλοκη τη διαδικασία υποβολής στοιχείων χωρίς προφανή λόγο·

· τα αλιευτικά σκάφη μήκους 24 μέτρων και άνω υπόκεινται σε επιθεώρηση κάθε τέσσερα χρόνια σύμφωνα με ορισμένες υποχρεώσεις και κάθε πέντε χρόνια σύμφωνα με άλλες· οι διαφορές αυτές στη συχνότητα των επιθεωρήσεων μπορεί να δημιουργούν υπερβολικό φόρτο για τους ιδιοκτήτες.

Πρέπει να δοθεί ιδιαίτερη βαρύτητα στο εταιρικό δίκαιο, έναν από τους σημαντικότερους τομείς από πλευράς διοικητικού φόρτου. Διαπιστώθηκαν οι ακόλουθες αδυναμίες:

· ορισμένες απαιτήσεις δημοσιότητας σχετικά με τα στοιχεία της εταιρείας φαίνονται παρωχημένες λόγω της εξέλιξης των ηλεκτρονικών επικοινωνιών·

· οι ειδικοί όροι μετάφρασης και τεκμηρίωσης κατά την καταχώριση υποκαταστήματος φαίνεται ότι είναι ιδιαιτέρως επαχθείς·

· η υποχρέωση αιτιολόγησης των εξόδων ίδρυσης και η ανάλυση του καθαρού κύκλου εργασιών στο παράρτημα των λογαριασμών (απαιτήσεις δημοσιότητας ) θεωρείται υπερβολική για τις ΜΜΕ.

Η Επιτροπή θα ζητήσει, επίσης, τη γνώμη της νεοσυσταθείσας ομάδας υψηλού επιπέδου ανεξάρτητων ενδιαφερόμενων μερών για το διοικητικό φόρτο και της ομάδας υψηλού επιπέδου των εθνικών εμπειρογνωμόνων για ρυθμιστικά θέματα, πριν οριστικοποιήσει τον κατάλογο για τις ενέργειες ταχείας υλοποίησης 2008.

4. Διαβουλεύσεις με τα ενδιαφερόμενα μέρη

Η μείωση του φόρτου δεν είναι κάτι που μπορεί ή που πρέπει η Ένωση να κάνει μόνη της. Η κοινοτική νομοθεσία πράγματι υλοποιείται, κατά κύριο λόγο, σε επίπεδο κρατών μελών και επηρεάζει τις επιχειρήσεις και τους πολίτες. Επομένως, για το πρόγραμμα δράσης χρειάζονται εξωτερικοί εμπειρογνώμονες, ώστε να συνεκτιμηθεί πλήρως η συγκεκριμένη εμπειρία των ενδιαφερομένων μερών.

Η συμμετοχή των εμπλεκομένων παραγόντων διαρθρώνεται γύρω από τρεις κεντρικούς άξονες:

· επιγραμμική διαβούλευση στις 22 επίσημες γλώσσες της ΕΕ·

· κατά τόπους επιστημονικές συναντήσεις με τις επιχειρήσεις στα κράτη μέλη·

· ομάδα υψηλού επιπέδου ανεξάρτητων ενδιαφερόμενων μερών για το διοικητικό φόρτο.

Οι βασικοί αυτοί άξονες διασφαλίζουν τη συνεχή τροφοδότηση με στοιχεία από τα ενδιαφερόμενα μέρη σε ολόκληρη την Ευρώπη καθώς και τη διαφάνεια στην υλοποίηση του προγράμματος δράσης, όπως εξαγγέλθηκε τον Ιανουάριο του 2007 [24]. Επιπλέον, σε ορισμένους τομείς (πχ γεωργία), οι διαβουλεύσεις με τους εμπειρογνώμονες των κρατών μελών και τα ενδιαφερόμενα μέρη διευκολύνεται μέσω της σύστασης ομάδων εμπειρογνωμόνων ανά τομέα ή συμβουλευτικών ομάδων.

4.1. Επιγραμμική δημόσια διαβούλευση των ενδιαφερομένων μερών

Στις 21 Σεπτεμβρίου 2007, η Επιτροπή έθεσε σε λειτουργία έναν ιστοτόπο, αξιοποιώντας τις βέλτιστες πρακτικές από ανάλογους ιστοτόπους ορισμένων κρατών μελών, με σκοπό τη συλλογή προτάσεων από τις επιχειρήσεις και τους πολίτες για τη μείωση του διοικητικού φόρτου στη νομοθεσία της ΕΚ, καθ’ όλη τη διάρκεια του προγράμματος δράσης. Ο ιστοτόπος διατίθεται στις 22 επίσημες γλώσσες της ΕΕ στη διεύθυνση: http://ec.europa.eu/enterprise/admin-burdens-reduction/index_en.htm

Η επιγραμμική διαβούλευση, που βασίστηκε στις βέλτιστες πρακτικές που εφαρμόστηκαν στα κράτη μέλη, σκοπό έχει να προσφέρει στις επιχειρήσεις της ΕΕ τη δυνατότητα να διατυπώνουν τις ανησυχίες τους απευθείας στην Ευρωπαϊκή Επιτροπή. Ο ιστοτόπος έχει σχεδιαστεί ούτως ώστε να συγκεντρώνει ειδικά στοιχεία για προβλήματα και συγκεκριμένες προτάσεις σχετικά με το διοικητικό φόρτο.

Στο παράρτημα 5 παρουσιάζονται τα στοιχεία που έχουν υποβληθεί μέχρι σήμερα. Η πρώτη τριμηνιαία έκθεση με τα στοιχεία αυτά θα δημοσιευθεί τον Ιανουάριο του 2008 στη διεύθυνση http://ec.europa.eu/enterprise/admin-burdens-reduction/reports_en.htm και, επειδή συχνά αφορά και εθνικά μέτρα, θα συζητηθεί αναλυτικά με τα κράτη μέλη.

4.2. Επιστημονικές συναντήσεις στα κράτη μέλη

Κατά το πρώτο εξάμηνο του 2008, θα πραγματοποιηθούν επιστημονικές συναντήσεις και διασκέψεις με επιχειρήσεις από όλα τα κράτη μέλη, προκειμένου να υπάρξει ευαισθητοποίηση σχετικά με το πρόγραμμα και να διατυπωθούν παρατηρήσεις ή προτάσεις. Από τα τέλη του 2008 και μετά, θα διοργανωθεί άλλος ένας κύκλος εκδηλώσεων για τη διάδοση των αποτελεσμάτων. Περισσότερες πληροφορίες για τις πρωτοβουλίες αυτές θα διατίθενται στον ιστοτόπο της Επιτροπής που αφορά το διοικητικό φόρτο [25].

4.3. Η ομάδα υψηλού επιπέδου ανεξάρτητων ενδιαφερόμενων μερών για το διοικητικό φόρτο

Στις 31 Αυγούστου 2007, η Επιτροπή αποφάσισε τη σύσταση της ομάδας υψηλού επιπέδου ανεξάρτητων ενδιαφερόμενων μερών για το διοικητικό φόρτο [26]. Η θητεία της ομάδας είναι τριετής [27]και θα χρηματοδοτηθεί στο πλαίσιο πιλοτικού σχεδίου, χάρη σε τροποποίηση του προϋπολογισμού της ΕΕ που ψήφισε το Ευρωπαϊκό Κοινοβούλιο.

Στις 13 Σεπτεμβρίου 2007, η Επιτροπή διόρισε τον πρώην πρωθυπουργό της Βαυαρίας, Dr Stoiber, πρόεδρο της ομάδας υψηλού επιπέδου λόγω των μακρόχρονων προσπαθειών του για τη βελτίωση της νομοθεσίας στη Βαυαρία, στη Γερμανία και στην Ευρώπη. Η Επιτροπή κάλεσε τις αντιπροσωπευτικές οργανώσεις της ΕΕ να διορίσουν υποψηφίους. Μετά από προσεκτική εξέταση και διεξοδικές συζητήσεις με τον Dr Stoiber, η Επιτροπή όρισε τα υπόλοιπα 14 μέλη της ομάδας στις 23 Νοεμβρίου. Μεταξύ αυτών συγκαταλέγονται διάφοροι επικεφαλής φορέων αρμόδιων για την καταπολέμηση της γραφειοκρατίας σε επίπεδο κρατών μελών, εκπρόσωποι από τον κόσμο της βιομηχανίας, των μικρομεσαίων επιχειρήσεων (ΜΜΕ) και των οργανώσεων για το περιβάλλον και τους καταναλωτές, εκ των οποίων όλοι διαθέτουν άμεση εμπειρία στον τομέα της βελτίωσης της νομοθεσίας [28].

Η ομάδα υψηλού επιπέδου θα επικουρεί την Επιτροπή στην εφαρμογή του προγράμματος δράσης και θα υποβάλει συστάσεις για τα μέτρα μείωσης του διοικητικού φόρτου. Η καταστατική της συνεδρίαση πραγματοποιήθηκε στις 17 Ιανουαρίου 2008. Η Επιτροπή θα συνεκτιμήσει πλήρως τις εν λόγω συστάσεις, πριν παρουσιάσει τις προτάσεις της που αποσκοπούν στον περιορισμό του διοικητικού φόρτου.

5. Εθνικά προγράμματα για τον περιορισμό του διοικητικού φόρτου

Το Ευρωπαϊκό Συμβούλιο του Μαρτίου 2007 συμφώνησε με τον προτεινόμενο στόχο για το διοικητικό φόρτο σε επίπεδο ΕΕ και κάλεσε τα κράτη μέλη να «θέσουν εθνικούς στόχους συγκρίσιμης φιλοδοξίας» [29]. Τα ευρωπαϊκά θεσμικά όργανα έλαβαν μέτρα για τον περιορισμό του διοικητικού φόρτου της ΕΕ (-25% του διοικητικού φόρτου που συνεπάγεται η κοινοτική νομοθεσία και η μεταφορά της στην εσωτερική έννομη τάξη, έως το 2012), αλλά πρέπει να καταβληθούν περισσότερες προσπάθειες σε επίπεδο κρατών μελών.

Έως το Δεκέμβριο του 2007, 6 κράτη μέλη ολοκλήρωσαν μια βασική μέτρηση των υποχρεώσεων πληροφόρησης στη χώρα τους (AU, CZ, DK, DE, NL και UK). Ορισμένα άλλα κράτη μέλη διεξήγαγαν μερικές μετρήσεις και/ή σκοπεύουν να διεξαγάγουν ολοκληρωμένες μετρήσεις.

Δώδεκα κράτη μέλη έχουν θέσει στόχο μείωσης, τα περισσότερα από τα οποία έχουν επιλέξει τη λύση του 25% δηλαδή στόχο εφάμιλλο προς εκείνον που έχει τεθεί σε επίπεδο ΕΕ [30].

6.

Επόμενα βήματα

Το Ευρωπαϊκό Κοινοβούλιο και το Συμβούλιο καλούνται:

· να ολοκληρώσουν τη διαδικασία λήψης απόφασης για τις εναπομένουσες προτάσεις ταχείας υλοποίησης της Ευρωπαϊκής Επιτροπής, που αποσκοπούν στον περιορισμό του διοικητικού φόρτου, πριν από το εαρινό Ευρωπαϊκό Συμβούλιο του 2008·

· να εξετάσουν κατά προτεραιότητα τις προτάσεις ταχείας υλοποίησης που θα υποβάλει η Ευρωπαϊκή Επιτροπή το 2008 για τον περιορισμό του διοικητικού φόρτου καθώς και τις συναφείς προτάσεις απλούστευσης που θα συμβάλουν σημαντικά στον περιορισμό του διοικητικού φόρτου σε τομείς, όπως η γεωργία, το εταιρικό δίκαιο και οι χρηματοπιστωτικές υπηρεσίες·

· να εφαρμόσουν κατάλληλες μεθόδους εργασίας για την επίσπευση της διαδικασίας έκδοσης των μέτρων απλούστευσης, όπως προβλέπεται στη διοργανική συμφωνία του 2003 για τη βελτίωση της νομοθεσίας.

Τα κράτη μέλη καλούνται:

· να υποβάλουν τους εθνικούς στόχους τους πριν από τη διεξαγωγή του εαρινού Ευρωπαϊκού Συμβουλίου·

· να συνεκτιμήσουν τα πορίσματα του προγράμματος δράσης κατά τον περιορισμό του φόρτου που απορρέει από τη μεταφορά και την εφαρμογή την νομοθεσίας της ΕΕ·

Η Επιτροπή θα παρουσιάσει τα αποτελέσματα της διαδικασίας μέτρησης του διοικητικού φόρτου έως τα τέλη του 2008 και στη συνέχεια θα υποβάλει ορισμένες περαιτέρω προτάσεις για την κάλυψη του στόχου περιορισμού του διοικητικού φόρτου κατά 25%. Επιπλέον, όπως εξαγγέλθηκε στο πρόγραμμα δράσης του Ιανουαρίου 2007, η Επιτροπή θα θέσει ειδικούς στόχους ανά τομέα το 2008 [31].

7. Συμπεράσματα

Το πρόγραμμα δράσης βρίσκεται σε εξέλιξη. Το 2007 η εφαρμογή του έφερε στο φως μια σειρά βασικά ζητήματα. Είναι απαραίτητη η ενεργή συμμετοχή όλων των ενδιαφερομένων μερών. Για να μπορέσουν οι επιχειρήσεις να αξιοποιήσουν στο έπακρο τα οφέλη από την εκτεταμένη μείωση του διοικητικού φόρτου, τα κράτη μέλη πρέπει να συνεχίσουν τις προσπάθειές τους σε εθνικό επίπεδο. Συγκεκριμένα, προέχει να θέσουν εθνικούς στόχους μείωσης εφάμιλλους με τον κοινοτικό στόχο έως το 2008, όπως επισημάνθηκε στο εαρινό Ευρωπαϊκό Συμβούλιο του 2007. Παράλληλα, οι νομοθέτες της ΕΕ πρέπει να έχουν υπόψη τους το αίτημα του Ευρωπαϊκού Συμβουλίου να δοθεί προτεραιότητα στην έγκριση των ενεργειών ταχείας υλοποίησης που θα υποβάλει η Ευρωπαϊκή Επιτροπή.

Annex 1: Mapping of EU information Obligations – Preliminary results

Priority Area and pieces of EU legislation | Number of EU IOs |

Agriculture and agricultural subsidises | 9 |

Council Regulation (EC) 1782/2003 of 29 September 2003 establishing common rules for direct support schemes under the common agricultural policy and establishing certain support schemes for farmers | (separate study completed) |

Commission Regulation (EC) No 1291/2000 of 9 June 2000 laying down common detailed rules for the application of the system of import and export licences and advance fixing certificates for agricultural products | 9 |

Annual Accounts/Company law | 75 |

First Council Directive of 9 March 1968 on co-ordination of safeguards which, for the protection of the interests of members and others, are required by Member States of companies, with a view to making such safeguards equivalent throughout the Community (68/151/EEC) | 1 |

Second Council Directive of 13 December 1976 on coordination of safeguards which, for the protection of the interests of members and others, are required by Member States of companies (77/91/EEC) | 32 |

Third Council Directive of 9 October 1978 concerning mergers of public limited liability companies (78/855/EEC) | 9 |

Fourth Council Directive of 25 July 1978 on the annual accounts of certain types of companies (78/660/EEC) | 7 |

Sixth Council Directive of 17 December 1982 concerning the division of public limited liability companies (82/891/EEC) | 16 |

Seventh Council Directive of 13 June 1983 on consolidated accounts (83/349/EEC) | 2 |

Eleventh Council Directive of 21 December 1989 concerning disclosure requirements in respect of branches opened in a Member State by certain types of company governed by the law of another State (89/666/EEC) | 5 |

Twelfth Council Directive of 21 December 1989 on single-member private limited-liability companies (89/667/EEC) | 3 |

Cohesion policy | 6 |

Council Regulation (EC) No 1260/1999 of 21 June 1999 laying down general provisions on the Structural Funds, as amended by Council Regulation (EC) No 1105/2003 of 26 May 2003 | 6 |

Environment | 43 |

Directive 2003/105/EC of the European Parliament and of the Council of 16 December 2003 amending Council Directive 96/82/EC on the control of major-accident hazards involving dangerous substances | 7 |

Regulation (EC) No 1013/2006 of the European Parliament and of the Council of 14 June 2006 on shipments of waste | 15 |

Council Directive 96/61/EC of 24 September 1996 concerning integrated pollution prevention and control (as amended by Regulation (EC) No 166/2006 of the European Parliament and of the Council of 18 January 2006 concerning the establishment of a European Pollutant Release and Transfer Register and amending Council Directives 91/689/EEC and 96/61/EC) | 5 |

Waste Electrical and Electronic Equipment (WEEE) directive 2002/96/EC | 9 |

Directive 2000/53/EC of the European Parliament and of the Council of 18 September 2000 on end-of life vehicles | 7 |

Financial services | 44 |

Directive 2006/48/EC of the European Parliament and of the Council of 14 June 2006 relating to the taking up and pursuit of the business of credit institutions | 17 |

Directive 2006/49/EC of the European Parliament and of the Council of 14 June 2006 on the capital adequacy of investment firms and credit institutions | 11 |

Directive 2002/83/EC of the European Parliament and of the Council of 5 November 2002 concerning life insurance | 16 |

Fisheries | 12 |

Council Regulation (EEC) No 2847/93 of 12 October 1993 establishing a control system applicable to the common fisheries policy | 12 |

Food safety | 64 |

Regulation (EC) No 1760/2000 of the European Parliament and of the Council of 17 July 2000 establishing a system for the identification and registration of bovine animals and regarding the labelling of beef and beef products and repealing Council Regulation (EC) No 820/97 | 7 |

Council Regulation (EC) No 21/2004 of 17 December 2003 establishing a system for the identification and registration of ovine and caprine animals and amending Regulation (EC) No 1782/2003 and Directives 92/102/EEC and 64/432/EEC | 5 |

Directive 2000/13/EC of the European Parliament and of the Council of 20 March 2000 on the approximation of the laws of the Member States relating to the labelling, presentation and advertising of foodstuffs. | 1 |

Council Regulation (EC) 1/2005 Protection of animals during transport and related operations | 16 |

Regulation 1830/2003 GMOs - traceability rules require that operators have in place system to hold information for 5 years | 3 |

Council Directive 2000_29 of 8 May 2000 on protective measures against the introduction into the Community of organisms harmful to plants or plant products and against their spread within the Community | 31 |

Directive 98/6/EEC of the European Parliament and the Council of 16 February 1998 on consumer protection in the indication of the prices of products offered to consumers | 1 |

Pharmaceutical legislation | 35 |

Directive 2001/83/EC of the European Parliament and of the Council of 6 November 2001 on the Community code relating to medicinal products for human use | 22 |

Directive 2001/20/EC on the approximation of laws, regulations and administrative provisions of the Member States relating to the implementation of good clinical practice in the conduct of clinical trials on medicinal products for human use | 13 |

Public procurement | 8 |

Directive 2004/18/EC of the European Parliament and of the Council of 31 March 2004 on the coordination of procedures for the award of public work contracts, public supply contracts and public service contracts | 4 |

Directive 2004/17/EC of the European Parliament and of the Council coordinating the procurement procedures of entities operating in the water, energy, transport and postal services sectors (including Commission Regulation (EC) No 1564/2005 of 7 September 2005 establishing standard forms for the publication of notices in the framework of public procurement procedures pursuant to that directive) | 4 |

Statistics | 9 |

Regulation (EC) 638/2004 of the European Parliament and of the Council of 31 March 2004 on Community Statistics relating to the trading of goods between Member States and repealing Council Regulation (EEC) No 3330/91 | 1 |

Council Directive 2001/109/EC of the EP and Council on fruit trees | 1 |

Council Directive 93/23/EEC of 1 June 1993 on the statistical surveys to be carried out on pig production | 2 |

Council Directive 93/24/EEC of 1 June 1993 on the statistical surveys to be carried out on bovine animals | 2 |

Council Regulation (EEC N) 3924/91of 19 December 1991 on the establishment of a Community survey of industrial production | 1 |

Council Regulation (EC, Euratom) No 58/97 of 20 December 1996 concerning structural business statistics | 1 |

Tax law (VAT) | 25 |

Council Directive 2006/112/EC of 28 November 2006 on the Common system of value added tax | 25 |

Transport | 8 |

Regulation (EC) No 561/2006 of the European Parliament and of the Council of 15 March 2006 on the harmonisation of certain social legislation relating to road transport and amending Council Regulations (EEC) No 3821/85 and (EC) No 2135/98 and repealing Council Regulation (EEC) No 3820/85 | 2 |

Directive 2004/49/EC of the European Parliament and of the Council of 29 April 2004 on safety on the Community's railways and amending Council Directive 95/18/EC on the licensing of railway undertakings and Directive 2001/14/EC on the allocation of railway infrastructure capacity and the levying of charges for the use of railway infrastructure and safety certification | 6 |

Working environment/employment relations | 7 |

Council Directive 89/391/EEC of 12 June 1989 on the introduction of measures to encourage improvements in the safety and health of workers at work | 4 |

Directive 92/57/EEC of 24 June 1992 on the implementation of minimum safety and health requirements at temporary or mobile construction sites | 3 |

TOTAL | 344 |

Annex 2: State of play – Administrative Burdens measurement at Member State level

(...PICT...)

Belgium has done partial measurement in a number of unspecified areas. Cyprus, Greece, Luxembourg and Malta announced their intention to conduct partial measurements (to be determined). France announced that the mapping of all Information Obligations should be completed in March 2008.

Full baseline measurement means that all information obligations in the sector have been identified and quantified. Partial measurement means that some legal texts in the sector have been identified and quantified.

Annex 3: National targets for the reduction of administrative burdens as of end 2007

(...PICT...)

Annex 4: Fast Track Actions presented in 2007 - State of play on 15 January 2008

|

Areas | Change pursued | Proposal | Status | Estimated benefit (€) |

Executive measures | | | | |

Energy crops Commission regulation 1973/2004. | Reduce reporting obligation for farmers | | Adopted.Regulation 270/2007 of 13/03/2007 | 38,680,000 |

Export Refunds for agricultural products Commission regulation 800/1999. | Ease the requirements concerning the documentary proof to be delivered by operators in order to receive export refunds for exporting certain agricultural products. | | Adopted.Regulation 1001/2007 of 29/08/2007 | 210,830,000 |

Statistics on the information society Regulation 808/2004. | Simplify ordinary and sector questionnaire in annual Commission Regulation, thus easing the administrative burdens for respondents. | | Adopted.Regulation 1243/2007 of 18/07/2007 | 45,960,000 |

Hygiene on fishing vesselsRegulation 853/2004. | Remove unnecessary requirements for small fishing vessels. | | Adopted.Regulation 1243/2007 of 24/10/2007 | 14,010,000 |

“Omnibus” package | | | | |

Company law Directives 78/855 and 82/891. | Remove the requirement of drawing up an independent expert report in the case of a merger or a division if all shareholders renounce to it. | Proposal adopted on 7/03.COM (2007) 91. | Adopted.Directive 2007/63/EC of 13/11/2007 | 194,910,000 |

Transport documentsRegulation no. 11. | Remove outdated requirements (from 1960) to provide a series of information on tariffs, agreements, price deals and transport when transporting goods across national borders within the EU. | Proposal adopted on 7/03.COM (2007) 90. | European Parliament: 1st reading adoption on 15/01/2008. Council: ready for adoption. | 432,900,000 |

HACCP, food hygieneRegulation 852/2004. | Exempt micro-enterprises from certain HACCP (Hazard Analysis and Critical Control Point) requirements, thereby not imposing the same burdens on small bakers, grocery shops, market stalls etc. as on large supermarkets | Proposal adopted on 7/03.COM (2007) 90. | European Parliament: first exchange of views in committee in January 2008.Council: under discussion in working party. | 100,000,000to140,000,000 |

Stand-alone proposals | | | | |

Statistics on farmersDirectives 93/23, 93/24 and 93/25. | Simplify and reduce the frequency of agricultural statistics to once a year for surveys in member states with pig populations smaller than 3 million heads and cattle population smaller than 1.5 million heads. | Proposal adopted on 22/03.COM (2007) 129 | European Parliament: principle approval.Council working party agreement expected early 2008 | 66,640,000 |

Road haulage Directive 96/26. | Introduce electronic register to enhance exchange of data and a simplified and standardized format for the Community licence, certified copies and the driver attestation. | Proposal adopted on 23/05. COM (2007) 263 and COM (2007) 265 | European Parliament: 1st reading adoption expected in March 2008Council: under discussion in working party. | 44,300,000 |

Dangerous goodsDirective 96/35. | Simplify the administrative procedures both for public authorities (EU or national) and for private bodies. | Proposal adopted. COM (2006) 852 | European Parliament: 1st reading on 05/09. Council: principle approval in October 2007, formal agreement expected early 2008. | 101,750,000 |

Annex 5: Administrative Burdens Reduction - Online consultation as of 15 January 2008

(...PICT...)

(...PICT...)

(...PICT...)

(...PICT...)

Annex 6: Members of the High Level Group of Independent Stakeholders on Administrative Burdens

Dr Edmund Stoiber

Chair of the High Level Group of Independent Stakeholders on Administrative Burdens. Former Minister-President of Bavaria.

Mr Roland Berger

CEO of Roland Berger Strategy Consultants GmbH.

Mr Gabriel Côrte-Real Goucha

General Counsel of the Mirpuri Investments Group (a group of companies in Portugal and abroad which includes airlines, airport management, handling, real estates, a bank, etc.). Vice President for Institutional and International Relations of PME Portugal (an Association of SMEs). Representative of PME Portugal in the Commission for “Desformalização” of the Ministry of Justice. Nominated by European Small Business Alliance (ESBA).

Ms Annika Fritsch

Specialist taxes and corporate law and coordinator of Better Regulations at Företagarna, the Swedish Federation of Private Enterprises. Nominated by European Association of Craft, Small and Medium-sized Enterprises (UEAPME).

Mr Rick Haythornthwaite

Chairman of the “Better Regulation Commission” providing independent advice to the UK government, from business and other external stakeholders, about new regulatory proposals and about the Government's overall regulatory performance.

Mr John Hontelez

Secretary General of European Environmental Bureau (EEB), the largest european federation of environmental citizens organisations aiming for effective european environmental and sustainable development policies and with an active role in Better Regulation, Impact Assessment, better enforcement and Lisbon Process. Nominated by European Environmental Bureau (EEB).

Mr Riccardo Illy

President of the Region Friuli-Venezia-Giulia and President of the Assembly of European Regions.

Mr Robin Lindschoten

Chairman of the Dutch Advisory Board on Administrative Burdens (Actal) since May 2000.

Dr Johannes Ludewig

Executive Director of the Community of European Railway and Infrastructure Companies (CER); Chairman of the German “Nationaler Normenkontrollrat” (National Regulatory Control Council). Nominated by BusinessEurope.

Mr Candido Mendez

Secretary General of the UGT-E (Unión General de Trabajadores- Espana) and former President of ETUC. Nominated by European Trade Union Confederation (ETUC)

Mr Jim Murray

Director of BEUC, the European Consumers Organisation (Brussels). Previously Director of the Office of Consumer Affairs and Fair Trade in Ireland. Nominated by Bureau Européen des Unions de Consommateurs (BEUC).

Mr Pierre Pere Padrosa

Vice President of IRU (International Road Transports Union). President and Vice President of various Transports Federations. Nominated by International Road Transport Union (IRU).

Mr Pekka Pesonen

Secretary General of “Committee of Professional Agricultural Organisations in the European Union” (COPA) & “General Confederation of Agricultural Co-operatives in the European Union” (COGECA). State Secretary - Finnish Ministry of Agriculture and Forestry. Formerly dairy and livestock advisor in Brussels; employee with by Valio Ltd, Finnish dairy company. M.Sc.Agric. at Helsinki University. Nominated by Copa & Cogeca.

Mr Jacques Potdevin

Certified public accountant and auditor. Chairman of Jacques Potdevin & Associés (JPA Paris), CEO of JPA International and JPA Consulting International (network of certified public accountants and auditors representing 130 member firms in 41 countries). Senior lecturer to the French Business School HEC (hautes etudes commerciales). Nominated by European Federation of Accountants (FEE).

Mr Pavel Telicka

Director of “BXL consulting”. Senior Advisor at European Policy Centre (EPC). Former Commissioner nominated by the Czech Republic and co-responsible for the portfolio of Health and consumer protection with Commissioner David Byrne (in 2004). Nominated by European Policy Centre (EPC).

[1] COM(2007) 23.

[2] Συμπεράσματα της προεδρίας του Ευρωπαϊκού Συμβουλίου των Βρυξελλών (7/8 Mαρτίου 2007), σ.10 - http://www.consilium.europa.eu/ueDocs/cms_Data/docs/pressData/en/ec/93135.pdf.

[3] Αναλυτικότερα στοιχεία παρατίθενται στο παράρτημα 1.

[4] COM(2008) 32.

[5] Η Επιτροπή συμμετείχε στις εργασίες του δικτύου τυποποιημένου υποδείγματος κόστους (http://www.administrative-burdens.com/).

[6] «Πιλοτικό σχέδιο για τις διοικητικές επιβαρύνσεις», WIFO-CEPS, Οκτώβριος 2006.

[7] Βλέπε την εκτίμηση του αντικτύπου που συνοδεύει το πρόγραμμα δράσης [SEC(2007) 84 http://ec.europa.eu/enterprise/admin-burdens-reduction/admin_burdens_en.htm].

[8] Όπως αναφέρεται στο πρόγραμμα δράσης (σ. 19), ο διοικητικός φόρτος που αφορά τον κανονισμό (ΕΚ) αριθ.1782/2003 του Συμβουλίου (καθεστώς ενιαίας ενίσχυσης για τους αγρότες, μέρος της κοινής γεωργικής πολιτικής) μετρήθηκε σε ξεχωριστή μελέτη. Η εν λόγω μελέτη, που ολοκληρώθηκε τον Οκτώβριο του 2007, παρουσιάζει προτάσεις απλούστευσης στον εν λόγω τομέα (“Study to assess the administrative burden on farms arising from the CAP” http://ec.europa.eu/agriculture/analysis/external/burden/exec_sum_en.pdf).

[9] Η ομάδα αυτή, που συγκροτήθηκε το Φεβρουάριο του 2006 για να επικουρεί την Επιτροπή σε θέματα βελτίωσης της νομοθεσίας, αποτελείται από κρατικούς εμπειρογνώμονες υψηλού επιπέδου από όλα τα κράτη μέλη (απόφαση 2006/210/ΕΚ της Επιτροπής της 28ης Φεβρουαρίου 2006).

[10] Στις 23 Νοεμβρίου 2007, διοργανώθηκε μια πρώτη συνάντηση με όλα τα σημεία επαφής και έχουν προγραμματιστεί δύο επόμενες συναντήσεις για τους πρώτους μήνες του 2008.

[11] Για αναλυτικά στοιχεία για τον αριθμό των υποχρεώσεων πληροφόρησης της ΕΕ που εντοπίστηκαν, βλέπε παράρτημα 1.

[12] Το 2007 η Επιτροπή έλαβε διάφορες ειδικές προτάσεις από τη δανική, τη σλοβενική και τη βρετανική κυβέρνηση καθώς και από άλλες δημόσιες αρχές, συμπεριλαμβανομένων των βαυαρικών αρχών. Έλαβε επίσης τη γνωμοδότηση της ομάδας υψηλού επιπέδου των εθνικών εμπειρογνωμόνων σε ρυθμιστικά θέματα.

[13] See http://ec.europa.eu/dgs/informatics/ecomm/index_en.htm.

[14] See http://ec.europa.eu/information_society/eeurope/i2010/index_en.htm.

[15] Σε ένα ειδικό τμήμα του τομέα προτεραιότητας των χρηματοπιστωτικών υπηρεσιών (το επονομαζόμενο «σύστημα μεγάλων χρηματοδοτικών ανοιγμάτων») έχει ήδη διεξαχθεί διαδικασία μέτρησης που θα επιτρέψει στην Επιτροπή να υποβάλει προτάσεις στα τέλη του 2008.

[16] Βλέπε προηγούμενο τμήμα.

[17] Οδηγία 78/660/ΕΟΚ του Συμβουλίου της 25 Ιουλίου 1978 (4η οδηγία) και οδηγία 83/349/ΕΟΚ του Συμβουλίου της 13ης Ιουνίου 1983 (7η οδηγία).

[18] Βλέπε COM(2008) 33.

[19] COM(2007) 23, παράρτημα III.

[20] Η συνολική δέσμη αποτελεί συνδυασμό αναθεωρήσεων που, αν και αφορούν διαφορετικές πράξεις και πιθανόν διαφορετικούς τομείς, έχουν ίδιο (τεχνικό) χαρακτήρα και σκοπό (δηλαδή να καταργήσουν τον περιττό διοικητικό φόρτο). Εφόσον ο κανονισμός μπορεί να αναθεωρηθεί μόνο με κανονισμό και η οδηγία μόνο με οδηγία, η Επιτροπή υπέβαλε μια συνολική δέσμη που αποτελείται από δύο προτάσεις (μία για κάθε είδος πράξης).

[21] Για αναλυτική περιγραφή της τρέχουσας κατάστασης έως τις 31 Δεκεμβρίου 2007 βλέπε παράρτημα 3.

[22] Το Κοινοβούλιο και το Συμβούλιο κατέληξαν σε πολιτική συμφωνία μόνο τέσσερις μήνες αργότερα. Στις 22 Οκτωβρίου 2007 η πράξη εκδόθηκε επίσημα από το Συμβούλιο.

[23] Το Ευρωπαϊκό Κοινοβούλια ενόψει των νέων ευρωεκλογών που έχουν προγραμματιστεί για τον Ιούνιο του 2009, ανακοίνωσε ότι δεν θα εξετάσει νέες νομοθετικές πρωτοβουλίες μετά το Μάρτιο/Απρίλιο του 2009. Λόγω των αλλαγών στη σύνθεση του κοινοβουλευτικού σώματος, ενδέχεται να μην αποκατασταθεί ο φυσιολογικός ρυθμός εκτέλεσης του νομοθετικού έργου πριν από το Νοέμβριο του 2009.

[24] COΜ(2007) 23.

[25] http://ec.europa.eu/enterprise/admin-burdens-reduction/.

[26] Απόφαση 2007/623/ΕΚ της Επιτροπής της 31ης Αυγούστου 2007 για τη σύσταση ομάδας υψηλού επιπέδου ανεξάρτητων ενδιαφερόμενων μερών σχετικά με το διοικητικό φόρτο.

[27] Η εντολή και ο εσωτερικός κανονισμός διατίθενται στη διεύθυνση:

- http://ec.europa.eu/enterprise/regulation/better_regulation/high_level_group_is_en_version.htm

[28] Βλέπε παράρτημα 6.

[29] Συμπεράσματα της Προεδρίας του Ευρωπαϊκού Συμβουλίου των Βρυξελλών (7/8 Μαρτίου 2007), σ. 10.

[30] Αναλυτικότερα στοιχεία παρατίθενται στο παράρτημα 3: εθνικοί στόχοι για τον περιορισμό του διοικητικού φόρτου έως τα τέλη του 2007.

[31] Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών – Πρόγραμμα δράσης για τη μείωση του διοικητικού φόρτου στην Ευρωπαϊκή Ένωση – COM(2007) 23 της 24.1.2007, σελίδα 13.

--------------------------------------------------